20.9.2022
FI
Euroopan unionin virallinen lehti
C 361/9 Torstai 24. maaliskuuta 2022
22. vaatii EU:ta harkitsemaan perusteellisesti uudelleen strategioitaan sen varmistamiseksi, että se on täysin riippumaton Venäjältä tapahtuvista toimituksista kriittisten raaka-aineidensa osalta, ja korostaa, että entiseen ei ole paluuta; vaatii rakentamaan toimitusketjut uudelleen ja käymään kauppaa siten, että varmistetaan riippumattomuus Venäjän toimituksista;
23. kehottaa edistämään ja yksinkertaistamaan energiatehokkuustoimenpiteiden saatavuutta, jotta vähennetään suorista energiapanoksista viljelijöille ja kalastajille aiheutuvaa kustannustaakkaa, panee merkille, että vaikka tiloilla on valtavasti potentiaalia tuottaa uusiutuvaa tuuli- ja aurinkoenergiaa, pienimuotoisille uusiutuville energialähteille on edelleen huomattavia esteitä ja haasteita; kehottaa komissiota ja kansallisia viranomaisia puuttumaan tärkeimpiin uusiutuvan energian tuotannon esteisiin, joita viljelijät ovat havainneet, kuten monimutkaisiin lupa- ja tukimenettelyihin, korkeisiin investointikustannuksiin, pitkiin takaisinmaksuaikoihin ja rajalliseen luotonsaantiin;
24. korostaa, että EU:n elintarviketurvan varmistamista koskevan EU:n toimintasuunnitelman olennaisena osana on oltava strategia, jolla lisätään EU:n riippumattomuutta Venäjän energiatoimituksista, mukaan lukien Nord Stream -hankkeen ja Nord Stream 2 -hankkeen täydellinen hylkääminen, samalla kun säilytetään EU:n energiaturvallisuus;
25. kehottaa komissiota arvioimaan, onko mahdollista ja toteuttamiskelpoista antaa pahiten kärsineille toimialoille taloudellista lisätukea, ja toteuttamaan kiireellisiä kohdennettuja ja tilapäisiä toimenpiteitä, joilla lievitetään lannoitteiden rajun hinnannousun vaikutusta viljelijöihin;
26. toteaa, että jotta riippuvuutta kemiallisista lannoitteista voitaisiin vähentää, vaihtoehtoisia orgaanisia ravinnelähteitä ja ravinnekiertoa olisi hyödynnettävä täysimääräisesti mahdollisimman pian; kehottaa komissiota puuttumaan tämän ratkaisun tiellä oleviin lainsäädännön ja käytännön esteisiin, jotta voidaan vähentää riippuvuutta lannoitteiden tuonnista, ensinnäkin siirtymällä orgaanisiin lannoitteisiin ja toiseksi lisäämällä tukea tutkimukselle ja uusille innovaatioille EU:n tasolla; kehottaa erityisesti komissiota toteuttamaan tarvittavat toimenpiteet, myös lainsäädännön tasolla, puhdistamo­ lietteestä, käsitellystä lannasta, biohiilestä ja frassista saatavien orgaanisten lannoitevalmisteiden käytön lisäämiseksi, jotta voidaan korvata kemialliset lannoitteet Pellolta pöytään -strategian tavoitteiden mukaisesti;
27. korostaa kestävyyden ja tehostetun kierron välisiä kytköksiä maataloudessa, kun pyritään lopettamaan riippuvuus fossiilisista polttoaineista, tuontienergiasta ja kemiallisista lannoitteista ja siirtymään vihreämpiin, uusiutuviin vaihto­ ehtoihin;
28. kehottaa komissiota nostamaan kemiallisten lannoitteiden vaihtoehtona käytetyn eläinten lannasta peräisin olevan typen, kuten lannasta talteen otetun typen (RENURE), käytön raja-arvoja lannoiterajojen mukaisesti; kehottaa komissiota harkitsemaan väliaikaista poikkeusta lannoitteiden kustannusten alentamiseksi nopeasti ja pyrkimään saamaan aikaan pitkän aikavälin kehyksen, jotta voidaan tehostaa kiertoa maatiloilla ja vähentää riippuvuutta kolmansien maiden resursseista;
29. kehottaa komissiota antamaan jäsenvaltioille joustovaraa, jotta voidaan sallia viljelijöille väliaikaisesti maatalous­ tuotanto ekologisilla aloilla tarvittaessa kasvinsuojeluaineita ja lannoitteita käyttäen;
30. tuo poikkeuksellisten olosuhteiden vuoksi esille kiireellisen tarpeen toteuttaa väliaikaisia ja peruutettavissa olevia toimenpiteitä EU:n tuotannon tehostamiseksi satokaudella 2022, jotta voidaan parantaa EU:n elintarviketurvaa; kehottaa komissiota ottamaan huomioon tarpeen ratkaista välitön valkuaiskasvivajaus ja nopeuttamaan hallintomenettelyjä, jotta tämän YMP:n siirtymävuoden aikana olisi mahdollista käyttää kesantoja näiden viljelykasvien tuotannossa ihmisten tai eläinten ravinnoksi lisäämättä riippuvuutta tuotantopanoksista; kehottaa asettamaan etusijalle valkuaiskasvit; kehottaa komissiota arvioimaan tilannetta uudelleen kohtuullisessa ajassa ja ehdottamaan tarvittaessa asianmukaisia lisätoimenpiteitä vuodeksi 2023;
31. katsoo, että istutusjärjestelmissä tapahtuvia muutoksia, joiden tarkoituksena on tuottaa enemmän kotimaassa viljeltyjä elintarvikkeita ja rehuja vuoden 2022 kasvukauden aikana EU:ssa, olisi arvioitava ja kehitettävä edelleen, jotta voidaan parantaa tuotantojärjestelmiä ja mahdollistaa suunniteltu kehitys kohti suurempaa omavaraisuutta keskipitkällä ja pitkällä aikavälillä;